वह रह -रहकर अपना मोबाइल देख रही थी, दीप्ति ने अभी तक कॉल नहीं किया था.वह सोच रही थी दीप्ति का कॉल नहीं आया अबतक! पता नहीं क्या बात हुई.एक मन हुआ आरव से पूछे फिर उसने पूछना उचित नहीं समझा. उसका मन बेचैन था. सांसें तेज आखिर उसे लक्ष्मण रेखा लांघनी थी, समाज के टैबू पर चोट करनी थी, तभी अचानक उसका फोन बजा. तृषा ने कांपते हाथों से फोन उठाया, देखा आरव लाइन पर था.उसका गला. सूख गया, क्या कहूंगी मैं आरव को? उसने फोन उठा लिया, उधर से आवाज़ आयी, तब तृषा तुम आ रही हो मुझे मिलने, कुछ घंटे ही हैं मेरे पास, फिर मैं निकल जाऊंगा दिल्ली के लिए.